અટીકા આહિર ચોકમાં રહેતાં અલ્પેશભાઇ ગોરધનભાઇ બાબરીયા નામના પટેલ કારખાનેદારે બે દિવસ પૂર્વે શાપરમાં પોતાના કારખાનામાં જ ફિનાઇલની બે બોટલ પી લેતાં રાજકોટ હોસ્પિટલમાં ખસેડાતાં અલ્પેશભાઈ બાબરીયાએ ભક્તિનગર પોલીસ સ્ટેશનમાં નોંધાવેલી ફરિયાદમાં જણવ્યું હતું કે તેઓ બે ભાઇ અને બે બહેનમાં વચેટ છે. તેને શાપરમાં શ્રી ગણેશ નામે પ્લાસ્ટીકનું કારખાનુ હતું. ધંધાના કામે તેણે જુદા-જુદા લોકો પાસેથી લાખોની રકમ અલગ-અલગ ટકે વ્યાજે લીધી હતી. તેની સામે બમણી કે દોઢી રકમ વ્યાજ રૂપે ચુકવી દીધી હોવા છતાં વધુ રકમ માંગી વ્યાજખોરો ધમકી આપતાં હોવાથી કંટાળી ફિનાઈલ પી લીધી હતી.પોતે લીધેલા 44 લાખ રૂપિયાના વ્યાજ સહીત 89 લાખ 85 હજાર ચૂકવી દીધા હોવા છતાં નિર્મળભાઇ બોરીચા, નારણભાઇ કોરાટ, ભાવેશભાઇ નારણભાઇના જમાઇ, સંજયભાઇ કોરાટ, ક્રિષ્નાબેન કોરાટ, નિહરા કોરાટ ઉર્ફ ભોલો, મુન્નાભાઇ બાલાસરા વધુ વ્યાજની પઠાણી ઉઘરાણી કરતા હતા અને મારી નાખવાની ધમકી આપતા હતા આ ઉપરાંત તેઓએ આપેલા કોરા ચેકમાં પણ બળજબરીથી સહી કરાવી લીધી હતી